Μπράιαντ Ντάνστον

Ο Μπράιαντ Κέβιν Ντάνστον Τζούνιορ −ή απλά Μπράιαντ Ντάνστον− (Κεντάκι, 28 Μαΐου 1986), είναι Αμερικανός επαγγελματίας καλαθοσφαιριστής. Έχει ύψος 2,03 μ. και αγωνίζεται κυρίως ως σέντερ αλλά και ενίοτε ως πάουερ φόργουορντ για την Ολίμπια Μιλάνο στο Πρωτάθλημα Ιταλίας και στην Ευρωλίγκα.

Κολέγιο
Ο Μπράιαντ Ντάνστον εισήχθη το 2004 στο Πανεπιστήμιο της Φόρνταμ και αγωνίστηκε στο Κολλεγιακό πρωτάθλημα με τη φανέλα της Φόρνταμ Ραμς. Στη Φόρνταμ Ραμς παρέμεινε για τέσσερα χρόνια πραγματοποιώντας συνολικά 120 συμμετοχές, στις 118 εκ των οποίων ξεκίνησε ως βασικός. Το τέλος της κολλεγιακής του καριέρας τον βρήκε έχοντας καταφέρει να σκοράρει 1832 πόντους και έχοντας πάρει 993 ριμπάουντ.

 Σταδιοδρομία 

 Πρώτα χρόνια 
Το 2008 άφησε την Αμερική και ταξίδεψε στη Νότια Κορέα για λογαριασμό της Μόμπις Φοίμπους, στην οποία παρέμεινε μέχρι το 2010. Το καλοκαίρι του 2010 μεταπήδησε στην Ελλάδα και στον Άρη Θεσσαλονίκης,EurocupBasketball.com Aris BSA 2003 lands Bryant Dunston. στον οποίο παρέμεινε για λίγους μόνο μήνες και συγκεκριμένα μέχρι το Φεβρουάριο του 2011.

Επόμενοι σταθμοί στην καριέρα του Ντάνστον, ήταν η Μπνέι Χασαρόν και η Χαποέλ Χόλον, ομάδες του Ισραήλ.משרון דרוקר לדן שמיר: דנסטון חתם בבני השרון  Το καλοκαίρι του 2012, πολλά ρεπορτάζ ανέφεραν ότι η Μπρούκλιν Νετς, ομάδα του NBA, επιθυμούσε να αποκτήσει τον Μπράιαντ Ντάνστον,NetsDaily.com, Nets Signing Bryant Dunston? - Ανακτήθηκε 18.12.2014 κάτι όμως που τελικά δεν έγινε ποτέ, μιας και ο Ντάνστον το ίδιο καλοκαίρι πήρε μεταγραφή για την ιταλική Κιμπέιρο Βαρέζε, στην οποία αγωνίστηκε για ένα χρόνο.

 Ολυμπιακός 
Στις 9 Ιουλίου του 2013, ο Μπράιαντ Ντάνστον πήρε μεταγραφή στον Ολυμπιακό Πειραιώς, επιστρέφοντας για δεύτερη φορά στην Ελλάδα μετά το σύντομο πέρασμά του από τον Άρη Θεσσαλονίκης.Contra.gr, Ανακοίνωσε Ντάνστον ο Ολυμπιακός - Ανακτήθηκε 18.12.2014 Ο Μπράιαντ Ντάνστον κατέκτησε με τον Ολυμπιακό το Διηπειρωτικό Κύπελλο Καλαθοσφαίρισης, μετά από τους νικηφόρους δύο αγώνες των ερυθρόλευκων με αντίπαλο την Πινιέιρος Σκάι, καθώς και το πρωτάθλημα Ελλάδος για το 2015. Το Μάιο του 2014 ανακηρύχθηκε ο καλύτερος αμυντικός της Ευρωλίγκας για τη σεζόν 2013-2014 και ένα χρόνο αργότερα κατέκτησε εκ νέου τον τίτλο αυτό για τη σεζόν 2014-2015.

 Αναντολού Εφές 
Το καλοκαίρι του 2015 πήρε μεταγραφή για την τουρκική Ανατολού Εφές. Τη σεζόν 2016-17, αγωνίστηκε σε 35 παιχνίδια στην Ευρωλίγκα, έχοντας μέσο όρο 10.7 πόντους (55.3% δίποντα), 6.2 ριμπάουντ, 1.1 μπλοκ και 1.1 ασίστ ανά παιχνίδι, έχοντας "14.6" στο ranking της διοργάνωσης. Στις 17 Μαΐου 2017, ανανέωσε το συμβόλαιο του για ακόμα δύο χρόνια.

Με την Εφές έφτασε μέχρι τον τελικό της Ευρωλίγκα το 2019, όπου ηττήθηκε από την ΤΣΣΚΑ Μόσχας. Αποτέλεσε έναν από τους πρωταγωνιστές της πορείας, σημειώνοντας κατά μέσο όρο 8.9 πόντους (65% δίποντα), 4.9 ριμπάουντ, 1.3 ασίστ και 1.2 μπλοκ σε συνολικά 36 συμμετοχές στην Ευρωλίγκα. Στις 23 Μαΐου 2019, ανανέωσε το συμβόλαιό του για άλλα δυο χρόνια. Τον Ιούνιο κατέκτησε το πρώτο πρωτάθλημα Τουρκίας αφού κέρδισε με την Εφές την Φενέρ στη σειρά των τελικών 4-3. Τον Σεπτέμβριο του 2019, κατέκτησε το Σούπερ Καπ Τουρκίας, με τον ίδιο να πετυχαίνει 15 πόντους. Στις 22 Νοεμβρίου 2019, ανακοινώθηκε η υποψηφιότητά του για την καλύτερη ομάδα της δεκαετίας 2010-2020 στην Ευρωλίγκα, ωστόσο δεν μπήκε στην τελική δεκάδα. Βέβαια ανακηρύχθηκε ο κορυφαίος μπλοκέρ της συγκεκριμένης δεκαετίας με 242 κοψίματα σε 190 αγώνες. Στις 26 Ιουλίου 2020, ανανέωσε το συμβόλαιο του με την Εφές, για τα επόμενα τρία χρόνια (2+1). Στις 10 Αυγούστου 2020, ανακοινώθηκε από την Ευρωλίγκα, ότι αποτελεί μέλος της κορυφαίας δεκάδας (ομάδας) της Εφές στη δεκαετία 2010-2020.

Στις 30 Οκτωβρίου 2020, έγινε ο πρώτος στην κατηγορία των μπλοκ στην ιστορία της Ευρωλίγκα, έχοντας πετύχει 250 σε 197 αγώνες. Στις 30 Μαΐου, κατέκτησε την πρώτη Ευρωλίγκα της καριέρας του, αφού η Εφές νίκησε στον τελικό την Μπαρτσελόνα 86-81. Στις 7 Ιουνίου κατέκτησε και το Πρωτάθλημα Τουρκίας, αφού η Εφές νίκησε την Φενέρ στη σειρά των τελικών με 3-0. Στις 20 Φεβρουαρίου 2022, κατέκτησε το Κύπελλο Τουρκίας, νικώντας στον τελικό την Φενέρμπαχτσε 86-72. Την 1η Απριλίου, στην εντός έδρας αναμέτρηση με την Άλμπα Βερολίνου έγινε ο πρώτος αθλητής που έφτασε τις 300 τάπες καριέρας στην Ευρωλίγκα. Στις 21 Μαΐου, η Εφές νίκησε στον τελικό την Ρεάλ Μαδρίτης 58-57 και έτσι κατέκτησε την δεύτερη Ευρωλίγκα της καριέρας του, όντας και ο άνθρωπος που σήκωσε το τρόπαιο στην απονομή. Τη σεζόν 2021-22 είχε 7.1 πόντους, 3.2 ριμπάουντ και 1 κόψιμο μέσο όρο σε 18 λεπτά συμμετοχής στην Ευρωλίγκα. Στις 16 Ιουνίου 2022, ανακοινώθηκε η ανανέωση του συμβολαίου του για ακόμα μια σεζόν. 

Στις 28 Σεπτεμβρίου 2022, κατέκτησε το Σούπερ Καπ Τουρκίας, αφού η Εφές κέρδισε την Φενέρ 71-62. Στις 17 Ιουνίου 2023, κατέκτησε το Πρωτάθλημα Τουρκίας, κερδίζοντας την Καρσίγιακα 3-0 στη σειρά των τελικών. Στις 29 Ιουνίου 2023, αποτέλεσε παρελθόν από την ομάδα μετά από οκτώ χρόνια στα οποία κατέκτησε εννέα τίτλους, αποτελώντας παράλληλα τα τελευταία χρόνια τον αρχηγό της Εφές.

 Βίρτους Μπολόνια 
Στις 25 Αυγούστου 2023, ανακοινώθηκε από την ιταλική Βίρτους Μπολόνια με μονοετές συμβόλαιο. Στις 24 Σεπτεμβρίου 2023, η Βίρτους κέρδισε την Μπρέσια με 97-60 και κατέκτησε το Σούπερ Καπ Ιταλίας. Στις 17 Νοεμβρίου 2023 κόντρα στον Παναθηναϊκό, έφτασε τους 2.500 πόντους καριέρας στους αγώνες της Ευρωλίγκα. Την σεζόν 2023-24, μέτρησε 4.5 πόντους και 3.6 ριμπάουντ ανά 19.4 λεπτά κατά μέσο όρο σε 36 αναμετρήσεις στην Ευρωλίγκα, ενώ σε 32 ματς στο πρωτάθλημα Ιταλίας σημείωσε 5.8 πόντους και 4.1 ριμπάουντ ανά 20.1 λεπτά συμμετοχής κατά μέσο όρο. 

 Ζάλγκιρις Κάουνας 
Στις 23 Ιουλίου 2024, υπέγραψε μονοετές συμβόλαιο με την Ζάλγκιρις Κάουνας. Στις 16 Φεβρουαρίου 2025, κατέκτησε το Κύπελλο Λιθουανίας νικώντας στον τελικό την Νεπτούνας με 91-89. Στις 21 Ιουνίου 2025, κατέκτησε το Πρωτάθλημα Λιθουανίας, αφού η Ζαλγκίρις νίκησε στη σειρά των τελικών την Ρίτας με 3-2. Στην Ευρωλίγκα είχε 4.1 πόντους και 3.3 ριμπάουντ μέσο όρο σε 34 αγώνες. Στις 11 Ιουλίου 2025, αποχώρησε από την ομάδα του Κάουνας.

 Ολίμπια Μιλάνο 
Στις 25 Ιουλίου 2025, υπέγραψε μονοετές συμβόλαιο με την Ολίμπια Μιλάνο. Στις 28 Σεπτεμβρίου 2025, κατέκτησε το Σούπερ Καπ Ιταλίας, αφού η Ολίμπια νίκησε στον τελικό την Μπρέσια με 90-76. Στις 22 Φεβρουαρίου 2026, κατέκτησε το Κύπελλο Ιταλίας καθώς η Αρμάνι Μιλάνο επικράτησε 85-77 της Ντερτόνα.

 Τίτλοι-Διακρίσεις 

 Συλλογικοί 

 Ολυμπιακός 
Διηπειρωτικό Κύπελλο: (2013)
Πρωτάθλημα Ελλάδας: (2015)

 Αναντολού Εφές 
 2x Ευρωλίγκα: (2021, 2022)
3x Πρωτάθλημα Τουρκίας: (2019, 2021, 2023)
4x Σούπερ Καπ Τουρκίας: (2015, 2018, 2019, 2022)
2x Κύπελλο Τουρκίας: (2018, 2022)

 Βίρτους Μπολόνια 

 Σούπερ Καπ Ιταλίας: (2023)
Ζάλγκιρις Κάουνας
 Πρωτάθλημα Λιθουανίας: (2025)
 Κύπελλο Λιθουανίας: (2025)
Ολίμπια Μιλάνο

 Κύπελλο Ιταλίας: (2026)
 Σούπερ Καπ Ιταλίας: (2025)

Ατομικοί
 2x Καλύτερος Αμυντικός του Πρωταθλήματος Κορέας: (2009, 2010)
Καλύτερη πεντάδα Πρωταθλήματος Ισραήλ: (2012)
Πρώτος στα ριμπάουντ στο Πρωτάθλημα Ισραήλ: (2012)
Ελληνικό All-Star Game: (2014)
Πρώτος στις τάπες στο Πρωτάθλημα Ελλάδας: (2014)
Καλύτερος Αμυντικός του Πρωταθλήματος Ελλάδας: (2015)
2x Καλύτερος Αμυντικός της Ευρωλίγκα: (2014, 2015)
 3x MVP της αγωνιστικής στην Ευρωλίγκα: (3η αγωνιστική 2013/14), (3ος αγώνας playoff 2013/14), (4ος αγώνας playoff 2013/14)
Δεύτερη καλύτερη πεντάδα στην Ευρωλίγκα: (2017)
2x Πρώτος στις τάπες στην Ευρωλίγκα: (2014, 2018)

 Προσωπική ζωή 
Το καλοκαίρι του 2018, βαφτίστηκε ορθόδοξος χριστιανός, με νονό τον Κώστα Σλούκα, ώστε να μπορέσει να παντρευτεί με την Ελληνίδα σύντροφό του, Άννα Καβάσιλα. Ο γάμος έγινε το καλοκαίρι του 2018.

Παραπομπές

Πηγές
 Contra.gr, Ανακοίνωσε Ντάνστον ο Ολυμπιακός 

Εξωτερικοί σύνδεσμοι

 Bryant Dunston at esake.gr
 Bryant Dunston at eurobasket.com
 Bryant Dunston at euroleague.net
 Bryant Dunston at fibaeurope.com
 Bryant Dunston  at legabasket.it 
 Bryant Dunston  at sports-reference.com

Κατηγορία:Αμερικανοί καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Μπνέι Χερζλίγια
Κατηγορία:Καλαθοσφαιριστές Χάποελ Ολόν
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Ζάλγκιρις Κάουνας
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές νοτιοκορεάτικων συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Πολιτογραφημένοι καλαθοσφαιριστές
Κατηγορία:Καλαθοσφαιριστές Πρωταθλήματος Τουρκίας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας